Rikunarita-ORG/Wikinium huggingface dataset:
# J-popo

La kantistino *Namie Amuro* (meze) en 2005 Bankoke
**J-popo** ([jo-popo]), mallongigo por **japana popmuziko**, estas muzika ĝenro kiu eniris en la muzika fluo de Japanio en la 1990-aj jaroj. Moderna J-popo havas siajn radikojn en pop- kaj rokmuziko de la 1960-aj jaroj, kiel The Beatles kaj The Beach Boys, kiu kondukis al japanaj rokmuzikaj grupoj kiel *Happy End* (はっぴいえんど), kiu kunfandis rokenrolon kun japana muziko en la fruaj 1970-aj jaroj.

J-popo estis plue difinitaj per grupoj de novonda muziko en la malfruaj 1970-aj jaroj, precipe elektronikmuzikaj grupoj kiel *Yellow Magic Orchestra* (YMO) kaj la pop-rokmuzika grupo *Southern All Stars* (サザンオールスターズ, hepburne *Sazan Ōrusutaazu*). Iom post iom, J-popo en la japana muzika sceno anstataŭis la japanan popmuzikon de la 1920-aj ĝis la 1980-aj jaroj, nomatan 歌謡曲 (*kayōkyoku*, "Lirika kanta muziko"). La termino estis kreita de la japanaj amaskomunikiloj por distingi japanan popularan muzikon de alilanda muziko, kaj nun rilatas al la plejparto de japana populara muziko.

## Galerio

* Momoiro Clover Z
* AKB48
* Emblemo de la grupo   °C-ute (Cute)
* Morning Musume
* Berryz Kobo
* Perfume
* SKE48

## Vidu ankaŭ

* K-popo

## Referencoj

## Eksteraj ligiloj

* J-popo Official Channel (oficiala kanalo de J-popo) en YouTube
# Komponisto

| Komponisto |
| --- |
|  |
| **muzika profesio okupo**  |
| **muzikisto • aŭtoro** |
| Informoj |
|  |

**Komponisto** estas verkisto (aŭtoro) de muziko, precipe en reproduktebla notacio, kiu ebligas al aliaj prezenti lian verkon. Tio distingas komponiston de improvizanto. En produkto de kanto komponisto kunlaboras kun kantotekstisto. Kiu gvidas tiun procezon, dependas: se komponisto muzikigas jam antaŭe pretan poemon, kompreneble la poemo diktas la ritmon kaj intonacion, sed se ekzemple kantotekstisto arte tradukas jam pretan kanton al alia lingvo, la muziko diktas la ritmon kaj intonacion kaj la vorto devas adaptiĝi al la jam preta melodio.

La pludono de muzikaj verkoj povas okazi ankaŭ tra aŭdo; tio precipe koncernas epokojn, kulturojn kaj stilojn, kiuj ne konas/konis aŭ ne uzas muzikan notacion.

En kelkaj kulturoj oni nomas komponiston, kiu (muzike kaj poezie) verkas kantojn nur por prezenti ilin mem, kantaŭtoro.

## Vidu ankaŭ

* Listo de komponistoj, Tri B-oj
* Klasika muziko
# Kantotekstisto

**Kantotekstisto** aŭ **lirikisto** estas verkisto kiu skribas tekstojn (la parolatajn vortojn) de kanto (inkluzive de subspecioj kiel kanzono, balado, historie ankaŭ lido ktp), kontraste al komponisto, kiu skribas la muzikon de la kanto, kio povas inkluzivi sed ne estas limigitaj al la melodio, harmonio, muzika aranĝo kaj elekto de akompanaj instrumentoj. En vasta senco kantotekstisto do estas poeto, ĉiukaze estas verkisto. Ofte muzikistoj respektive kantistoj ne nur publike aŭdigas kantojn sed ankaŭ mem verkas ilin, do estas samtempe sia kantotekstisto kaj komponisto - se homo unuigas ĉiujn tri respektve kvar agojn, temas pri kantaŭtoro, do artisto, kiu verkas siajn proprajn tekstojn, komponas kaj kantas ilin kaj kutime mem akompanas sin per gitaro aŭ aliaj instrumentoj.

En produkto de kanto kantotekstisto do kunlaboras kun komponisto. Kiu gvidas tiun procezon, dependas: se komponisto muzikigas jam antaŭe pretan poemon, kompreneble la poemo diktas la ritmon kaj intonacion, sed se ekzemple kantotekstisto arte tradukas jam pretan kanton al alia lingvo, la muziko diktas la ritmon kaj intonacion kaj la vorto devas adaptiĝi al la jam preta melodio.

En kantoverka partnereco de ekzemple du gvidaj membroj de la sama muzikgrupo eĉ povas foje interŝanĝiĝi la rolo de komponisto kaj kantotekstisto. La kunlaboro de John Lennon kaj Paul McCartney estas vaste konsiderata la plej sukcesa kantoverka partnereco en la historio de populara muziko - iliaj kantoj konsistigas la plejmulton de la kantaro de la komuna grupo *The Beatles*. Alia fama kunlaboro estas Mick Jagger, ĉefkantisto de la grupo *Rolling Stones*, kun Keith Richards.

## Notoj kaj referencoj
# Japana idolo

Momoiro Clover Z
En la japana pop-kulturo **idolo** (アイドル [aidoru]) estas juna fama pop-media persono (kantisto, aktoro, foto-modelo kaj simile), rigardata kiel neatingeblan objekton de amo por adorantoj. Japanaj kompanioj ekspluatas la fenomenon por komercaj celoj, serĉante kaj kreante novajn idolojn. Specialaj agentejoj ofte okazigas selektajn konkursojn por junuloj kaj junulinoj.

La ĉefaj ecoj de idolo, kiuj rezultigas adorado ĉe la japana spektantaro, estas pureco kaj senruzeco. Idoloj devas esti idealaj ekzemploj por juna generacio. Agentejoj, kun kiuj kontraktis idoloj, inspektas ilian profesian kreskon kaj observas ilian konduton. Al idoloj estas malpermesitaj amaj rilatoj. Ne maloftas skandaloj en gazetaro pri rompoj de tiu regulo. Kutime ili ne konfirmiĝas oficiale, sed iufoje idolo lasas scenejon.

## Vidu ankaŭ

* Famulo
# Indre-et-Loire

| Indre-et-Loire |
| --- |
|  |
|  |
| departemento de Francio |
| Administrado |
| Lando |  Francio |
| Regiono | Centro-Valo de Luaro |
| Numero | 37 |
| Prefektejo | Tours |
| Subprefektejoj | Chinon Loches |
| Prezidanto de la departementa konsilio | Jean-Gérard Paumier |
| Prefekto | Patrice Latron |
| Statistikaĵoj |
| Loĝantaro | 619 362 (2023) |
| Areo | 6 127 km² |
| Loĝdenso | 101 /km² |
| Subdividoj |
| Arondismentoj | 3 |
| Kantonoj | {{{kantonoj}}} |
| Komunumaroj | {{{interkomunumoj}}} |
| Komunumoj | 272 |
|  |

**Indre-et-Loire** [ɛ̃dʁelwaʁ] estas unu el la ses departementoj de la franca regiono Centro-Valo de Luaro. Ĝi etendiĝas sur 6 127 km2 kaj havas 600 252 loĝantojn. La ĉefurbo estas Tours.

Indre-et-Loire havas landlimojn kun la departementoj Loir-et-Cher, Indre, Vienne, Maine-et-Loire kaj Sarthe. La departemento tute enhavas 277 komunumojn.

Antikva gaŭla popolo estis la Turonoj. Malnova franca provinco estis Turlando (franclingve : *Touraine*).

La nomo “Indre-et-Loire” venas de du el la riveroj, kiuj trafluas la departementon: Luaro kaj Indre.

Vinproduktado: *Sauvignon* el *Touraine* ("flora" kaj parfuma blanka vino)

## Arondismentoj

La teritorio administre dividiĝas je tri arondismentoj:

* arondismento Chinon
* arondismento Loches
* arondismento Tours

## Esperanta vivo

Okaze de la eŭropaj balotoj 2009, Eŭropo - Demokratio - Esperanto ricevis 703 voĉdonojn (0,43% de voĉoj).

## Prezidantoj de la departementa konsilio

Ĝis 2015, la departementaj konsilioj nomiĝis "*conseils généraux*". Ekde 2015, ili nomiĝas "*conseils départementaux*".

* Marisol Touraine (2011 - 2012)
* Frédéric Thomas (2012 - 2015)
* Jean-Yves Couteau (2015 - 2016)
* Jean-Gérard Paumier (ekde februaro 2016)

## Vidu ankaŭ

* Komunumoj de Indre-et-Loire
* Turlando

## Eksteraj ligiloj

*  Arkivigite je 2011-05-14 per la retarkivo Wayback Machine
*  Arkivigite je 2007-05-13 per la retarkivo Wayback Machine
*  Arkivigite je 2017-09-14 per la retarkivo Wayback Machine
# Junio de 2026

|  |
| --- |
| **junio** |
| lu | ma | me | ĵa | ve | sa | di |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 |  |  |  |  |  |
| aranĝo de 2026 tagoj |

Jen **listo de okazaĵoj en junio 2026**:

...
# Leono la 14-a

| **Leono la 14-a** |
| --- |
| 267-a papo de la katolika eklezio |
|  |
| **Naskonomo** | Robert Francis Prevost |
| **Pontifiko** | de 8-a de majo 2025 |
|  | ĝis — (nun en ofico) |
| **Antaŭulo** | Francisko |
| **Sekvanto** | — (nun en ofico) |
|  |
| Persona informo |
| **Naskiĝo** | 14-an de septembro 1955 (1955-09-14) (70-jaraĝa) en Ĉikago |
| **Alma mater** | St. Augustine seminaria mezlernejo • Universitato Villanova • Katolika Teologia Unuiĝo • Papa Universitato Sankta Tomaso de Akvino • Papa Universitato Sankta Tomaso de Akvino [#] |
| **Lingvoj** | angla lingvo • hispana lingvo • franca lingvo • itala lingvo • portugala lingvo • germana lingvo • latina lingvo • keĉua lingvaro [#] |
|  |
| **Subskribo**  |
| Familio |
| **Dinastio** | Family of Pope Leo XIV [#] |
| **Patro** | Louis Marius Prevost [#] |
| **Patrino** | Mildred Prevost [#] |
| **Gefratoj** | Louis Martín Prevost • John Prevost [#] |
| [#] | **Fonto: Vikidatumoj** |
|  |

**Leono la 14-a** (naskiĝis kiel **Robert Francis PREVOST** la 14-an de septembro 1955 en Ĉikago) estas usona kleriko, kiu ekde la 8-a de majo 2025 oficas kiel la 267-a papo. Dum la kvara baloto, la duan tagon de la konklavo, kiu kunvenis en Vatikanurbo la 7-an kaj 8-an de majo 2025 por elekti la posteulon de papo Francisko, mortinta la 21-an de aprilo 2025, li ricevis la necesan dutrionan plimulton de la voĉoj kaj elektiĝis kiel nova papo.

Sian teologian edukon li akiris en la papa Universitato Sankta Tomaso de Akvino. Katolika sacerdoto ekde 1982 kaj katolika episkopo ekde 2014, li estis levita al la kardinaleco fare de papo Francisko la 30-an de septembro 2023. Ĝis la papa elektiĝo 2025 li estis ĉefepiskopo de Albano kaj prefekto de la Dicasterium por episkopoj, ĝis junio 2022 nomita kongregacio por la episkopoj. Ĵurnalismaj observantoj de papaj elektoj konsideris lin inter tiuj kardinaloj pli verŝajnaj iĝi papo ol aliaj - do la internacia amaskomunikilaro deklaris lin aparte "papigebla" kandidato. Konsiderante ke la aro de "papigeblaj" kandidatoj estas afero de spekulado de la amaskomunikiloj kaj de multaj pliaj interesitoj, la elekto de ne-"papigebla" kardinalo ne estas malofta, do neniu povas certe prognozi la rezulton de la elekto, sed tiel estas dum ĉiu konklavo kiu enfermite en la vatikana gastejo Domo de Sankta Marta kaj en la apuda Siksta Kapelo tiom longe kunvenos kaj diskutos ĝis estos konsento pri la nova papo - ĉi-foje la konklavo do estis kompare mallonga. Ĉi tiu papo ekde 1977 membras en la monaĥa ordeno de aŭgustenanoj, la dua post Eŭgeno la 4-a.

## Enciklikoj

* *Magnifica humanitas*

## Vidu ankaŭ

* mallonga anonco de li hispanlingve en 2012
* kaj la sama anonco de li anglalingve
* Listo de papoj

## Eksteraj ligiloj

* Oficiala retejo de la Sankta Seĝo (6-lingva)
* Prevost ene de la katolika hierarkio (angle)

## Notoj